ข้อบัญญัติองค์การบริหารส่วนตำบลเมืองคงข้อบัญญัติองค์การบริหารส่วนตำบลเมืองคงเรื่องสถานที่จำหน่ายอาหารและสถานที่สะสมอาหารพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลเมืองคงว่าด้วยสถานที่จำหน่ายอาหารและสถานที่สะสมอาหารในเขตองค์การบริหารส่วนตำบลเมืองคงอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๔๐ มาตรา ๔๘ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลเมืองคงโดยความเห็นชอบของสภาองค์การบริหารส่วนตำบลเมืองคงและนายอำเภอคงจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเมืองคงเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๙ข้อ๒ ข้อบัญญัตินี้ให้ใช้ในเขตองค์การบริหารส่วนตำบลเมืองคงบังคับตั้งแต่วันที่ได้ประกาศไว้โดยเปิดเผย ณที่ทำการองค์การบริหารส่วนตำบลเมืองคงแล้วเจ็ดวันข้อ๓ ให้ยกเลิกข้อบัญญัติองค์การบริหารส่วนตำบลเมืองคงเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๔๙บรรดาข้อบัญญัติระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ราชการส่วนท้องถิ่น หมายความว่าองค์การบริหารส่วนตำบลเมืองคงเจ้าพนักงานท้องถิ่น หมายความว่านายกองค์การบริหารส่วนตำบลเมืองคงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ผู้ได้รับการแต่งตั้งจากเจ้าพนักงานท้องถิ่น หมายความว่าข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นให้ปฏิบัติหน้าที่ในอำนาจของเจ้าพนักงานท้องถิ่นตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕ตลาด หมายความว่าสถานที่ซึ่งปกติจัดไว้ให้ผู้ค้าใช้เป็นที่ชุมนุมเพื่อจำหน่ายสินค้าประเภทสัตว์เนื้อสัตว์ ผัก ผลไม้ หรืออาหารอันมีสภาพเป็นของสด ประกอบ หรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วย หรือไม่ก็ตามและหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวหรือเป็นครั้งคราว หรือตามวันที่กำหนดสถานที่จำหน่ายอาหาร หมายความว่า อาคาร สถานที่หรือบริเวณใด ๆ ที่มิใช่ที่ หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จ และจำหน่ายให้ผู้ซื้อสามารถบริโภค ณที่นั้นหรือนำไปบริโภคที่อื่นก็ตามสถานที่สะสมอาหาร หมายความว่า อาคาร สถานที่หรือบริเวณใด ๆ ที่มิใช่ที่ หรือทางสาธารณะที่จัดไว้สำหรับเก็บอาหารอันมีสภาพเป็นของสด หรือของแห้ง หรืออาหารในรูปลักษณะอื่นใด ซึ่งผู้ซื้อจะต้องนำไปทำ ประกอบ หรือปรุงเพื่อบริโภคในภายหลังอาหาร หมายความว่า ของกิน หรือเครื่องค้ำจุนชีวิตได้แก่(๑)วัตถุทุกชนิดที่คนกิน ดื่ม อม หรือนำเข้าไปสู่ร่างกาย ไม่ว่าโดยวิธีใดหรือในรูปลักษณะใด ๆ แต่ไม่รวมถึงยา วัตถุออกฤทธิ์ต่อจิตประสาท หรือยาเสพติดให้โทษตามกฎหมายว่าด้วยการนั้น แล้วแต่กรณี(๒)วัตถุที่มุ่งหมายสำหรับใช้เป็นส่วนผสมในการผลิตอาหาร รวมทั้งวัตถุเจือปน อาหาร สีและเครื่องปรุงแต่งกลิ่นรสข้อ๕ ห้ามมิให้ผู้ใดจัดตั้งตลาดเว้นแต่จะได้รับใบอนุญาตจากเจ้าพนักงานท้องถิ่นการเปลี่ยนแปลง ขยาย หรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้วจะกระทำได้ต่อเมื่อได้รับอนุญาตเป็นหนังสือจากเจ้าพนักงานท้องถิ่นข้อ๖ ผู้ใดจะจัดตั้งสถานที่จำหน่ายอาหารหรือสถานที่สะสมอาหารในอาคาร หรือพื้นที่ใดซึ่งมีพื้นที่เกินสองร้อยตารางเมตรและมิใช่เป็นการขายของในตลาดต้องได้รับอนุญาตจากเจ้าพนักงานท้องถิ่นถ้าสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่นเพื่อขอหนังสือรับรองการแจ้งก่อนการจัดตั้งข้อ๗ ผู้จัดตั้งสถานที่จำหน่ายอาหารหรือสถานที่สะสมอาหาร ซึ่งได้รับอนุญาต หรือหนังสือรับรองการแจ้งผู้จำหน่าย ทำประกอบ ปรุง หรือเก็บสะสมอาหารในสถานที่จำหน่าย อาหารหรือสถานที่สะสมอาหารต้องปฏิบัติให้ถูกต้องตามหลักเกณฑ์ที่กำหนดในข้อบังคับหรือเงื่อนไขที่กำหนดไว้ในใบอนุญาตหรือหนังสือรับรองการแจ้งข้อ๘ องค์ประกอบของสิ่งปลูกสร้างสุขลักษณะของตลาด และสถานที่จำหน่ายอาหารหรือสถานที่สะสมอาหาร สุขลักษณะส่วนบุคคลของผู้ขายของในตลาด ผู้รับใบอนุญาต ผู้ประกอบปรุง จำหน่ายและเสิร์ฟในสถานที่จำหน่ายอาหาร หรือสถานที่สะสมอาหารตลอดจนหลักเกณฑ์วิธีการให้เป็นไปตามที่กำหนดไว้ท้ายข้อบัญญัติองค์การบริหารส่วนตำบลนี้ข้อ ๙ การขอรับใบอนุญาตหรือหนังสือรับรองการแจ้งตามความในข้อ ๕ และข้อ ๖ให้ยื่นเรื่องต่อเจ้าพนักงานท้องถิ่นตามที่กำหนดข้อ๑๐ ผู้แจ้งหรือผู้ได้รับใบอนุญาตมีหน้าที่เสียค่าธรรมเนียมตามระยะเวลาที่กำหนดไว้ท้ายข้อบัญญัติองค์การบริหารส่วนตำบลตลอดเวลาที่ยังดำเนินกิจการนั้นถ้ามิได้เสียค่าธรรมเนียมในเวลาที่กำหนดให้ชำระค่าปรับเพิ่มขึ้นร้อยละยี่สิบของจำนวนค่าธรรมเนียมที่ค้างชำระเว้นแต่ผู้แจ้งหรือผู้ได้รับใบอนุญาตจะบอกหยุดการดำเนินการไว้จนกว่าจะได้เสียค่าธรรมเนียมหรือค่าปรับครบจำนวนข้อ๑๑ บรรดาใบอนุญาตที่ออกให้ตามข้อบัญญัติองค์การบริหารส่วนตำบลนี้ให้มีอายุหนึ่งปีนับตั้งแต่วันที่ออกใบอนุญาตและให้ใช้ได้เพียงในเขตอำนาจขององค์การบริหารส่วนตำบลเมืองคงซึ่งเป็นผู้ออกใบอนุญาตนั้นการขอต่อใบอนุญาตต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่อใบอนุญาตข้อ๑๒ ใบอนุญาตหรือหนังสือรับรองการแจ้งต้องปิดแสดงไว้ในที่เปิดเผยเห็นได้ง่ายณ สถานที่ประกอบกิจการตลอดเวลาที่ดำเนินกิจการในกรณีที่ใบอนุญาตหรือหนังสือรับรองการแจ้งสูญหายถูกทำลาย หรือชำรุดในสาระสำคัญ ให้ผู้รับใบอนุญาตหรือหนังสือรับรองการแจ้งยื่นคำขอรับใบแทนใบอนุญาต หรือหนังสือรับรองการแจ้งภายในสิบห้าวันที่ได้รับทราบถึงการสูญหาย ถูกทำลาย หรือชำรุดข้อ๑๓ ในกรณีที่ผู้ใดจัดตั้งสถานที่จำหน่ายอาหารสถานที่สะสมอาหารอยู่ก่อนแล้วในวันที่ข้อบัญญัติองค์การบริหารส่วนตำบลนี้มีผลบังคับใช้ให้ยื่นเรื่องต่อเจ้าพนักงานท้องถิ่นเพื่อขอรับใบอนุญาตหรือหนังสือรับรองการแจ้งภายในสิบห้าวันนับตั้งแต่ข้อบัญญัติองค์การบริหารส่วนตำบลฉบับนี้มีผลบังคับใช้ข้อ๑๔ ในกรณีที่ปรากฏว่าผู้รับอนุญาตสำหรับกิจการใดไม่ปฏิบัติหรือปฏิบัติไม่ถูกต้อง ตามบท เงื่อนไข หลักเกณฑ์วิธีการที่กำหนดไว้ในข้อบัญญัติขององค์การบริหารส่วนตำบลนี้หรือเงื่อนไขที่กำหนดไว้ในใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตในเวลาที่เห็นสมควรแต่ไม่เกินสิบห้าวันข้อ๑๕ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามข้อบัญญัติขององค์การบริหารส่วนตำบลนี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติ หรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบ ต่อสภาวะความเป็นอยู่ที่เหมาะสมกับการดำรงชีพของประชาชนข้อ๑๖ ผู้ขายของและผู้ช่วยขายของในตลาดต้องให้ความร่วมมือกับผู้ที่ได้รับใบอนุญาตจัดตั้งตลาดเจ้าพนักงานสาธารณสุขและเจ้าพนักงานท้องถิ่นในการดำเนินการที่เกี่ยวกับสุขลักษณะ ของตลาด ได้แก่ การจัดระเบียบและกฎเกณฑ์ในการรักษาความสะอาดของตลาด การจัดหมวดหมู่สินค้าการดูแลความสะอาดของแผงขายสินค้า การรวบรวมมูลฝอย การล้างตลาด และการอื่น เช่นการอบรมผู้ขายของและผู้ช่วยขายของข้อ๑๗ ผู้ขายของและผู้ช่วยขายของในตลาดต้องวางสินค้าบนแผงขายสินค้าหรือในขอบเขต ที่จัดไว้ให้ ห้ามวางล้ำแผงขายสินค้า หรือขอบเขต หรือต่อเติมแผงขายสินค้าอันจะเป็นการกีดขวางทางเดินตลาดและห้ามวางสินค้าสูงจากพื้นเดิมเกินหนึ่งร้อยห้าสิบเซนติเมตรข้อ๑๘ สุขวิทยาส่วนบุคคลของผู้ขายของและผู้ช่วยขายของในตลาด ผู้ประกอบ ปรุง จำหน่าย เสิร์ฟ ในสถานที่จำหน่ายอาหารหรือสถานที่สะสมอาหารให้เป็นไปตามที่กำหนดไว้ท้ายข้อบัญญัติองค์การบริหารส่วนตำบลนี้ข้อ ๑๙ ผู้ประกอบกิจการรายใดไม่ปฏิบัติตามหรือฝ่าฝืนข้อบัญญัตินี้จะต้องระวางโทษ ตามบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ๒๐ ให้นายกองค์การบริหารส่วนตำบลเมืองคงเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๖สิงหาคม พ.ศ. ๒๕๕๙สายัณห์ ม่านกลางนายกองค์การบริหารส่วนตำบลเมืองคง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลเมืองคงเรื่อง สถานที่จำหน่ายอาหารและสถานที่สะสมอาหาร พ.ศ. ๒๕๕๙(ดูข้อมูลจากภาพกฎหมาย)พรวิภา/ภวรรณตรี/จัดทำ๙ มิถุนายน ๒๕๖๐ปริญสินีย์/ตรวจ๓๑ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๒ ง/หน้า ๖๓/๗ มิถุนายน ๒๕๖๐